cyanic-selkie/wikianc huggingface dataset:
Kastilien-La Mancha
Kastilien-La Mancha (sp: Castilla-La Mancha) ass eng Regioun an eng autonom Gemeinschaft a Spuenien.
Louis V. Joseph vu Bourbon-Condé
Säi Liewen
Nom Doud vu sengem Papp ass hien 1740 Groussmeeschter vu Frankräich ginn. 1758 gouf hien zum Lieutenant général des armées ernannt, a war am Siwejärege Krich dobäi, wou hie un de rare franséische Victoire vu Johannisberg a Grüningen bedeelegt war. Duerno huet hien d'Bourgogne administréiert.
D'Éisträicher an d'Preisen, déi d'Mouvementer vun den Emigrante kontrolléiere wollten, hunn hie vun de militäreschen Operatiounen am Joer 1792 ewechgehalen, an hien 1793 engem éisträichesche Generol ënnerstallt. D'Arméi vum Condé war 1794 a 1795 um Bord vum Rhäin stationéiert, duerno hunn England, Éisträich a Russland d'Kontroll an den Ënnerhalt iwwerholl.
Heischtergronn
Den Heischtergronn ass eng Uertschaft an der Gemeng Esch-Sauer.
Cancer (Stärebild)
Himmelsobjeten
D'Stären γ an δ Cancri hu laténgesch Nimm Asellus Borealis an Asellus Australis, „nërdlechen a südlechen Iesel“. Si sinn 160 an 150 Liichtjoer ewech. De Stär δ Cancri läit bal op der Ekliptik a gëtt doduerch heiansdo vum Äerdmound oder vu Planéite bedeckt.
Verännerlech Stären
Den RS Cancri ass och hallefreegelméisseg verännerlech. Hien ass och ronn 2.000 Liichtjoer vun eis ewech, en ass rout a gehéiert zu der Spektralklass M6. Seng Hellegkeet variéiert a ronn 120 Deeg tëscht 5,0 a 5,6m.
Interpénétration
Interessantes
An den 1990er Joren huet déi franséisch Post eng Rëtsch Timbere mat Wierker vu Kënschtler aus deene verschiddene Länner vun der Europäescher Unioun erausginn. Lëtzebuerg gouf vum Lucien Wercollier vertrueden.
Den Timber gouf 6,15 milliounemol verkaf, ier en de 15. November 1996 aus dem Verkaf gezu gouf.
Stackhummer
E Stackhummer, geleeëntlech och Krounenhummer genannt, ass en Hummer, deen originär vu Steemetze gebraucht gouf, fir spatz Ecke vu Kalleksteen oder Marmer ze verflaachen, ouni datt de Stee räisst oder déck Stécker ofbriechen.
Spuerkeess
Duerch den Éischte Weltkrich an ënnert der däitscher Besatzung wärend véier Joer, hëlt d'Wirtschaft séier of an e kënnt zu enger schwaacher Inflatioun. D'Gold verschwënnt a gëtt duerch Pabeiergeld ersat.
1987 ginn d'Guicheten am Haaptgebai zou gemaach. Am selwechte Joer gëtt ugefaangen an enger Déift vun 15 m en 350 m laangen Tunnel ze gruewe fir déi zwéi Gebaier 1 an 2 op der Metzer Plaz an d'Gebai um Rousegäertche mateneen ze verbannen. Den Tunnel gëtt etappeweis vum Mäerz 1991 un a Betrib geholl. 1994 geet d'Konschtgalerie „Am Tunnel“ op, an där zanterhier Ausstellunge vun international bekannte Kënschtler gewise ginn a wou méi spéit (vun 2000 un) och en Deel fir d'Wierker vum Edward Steichen reservéiert ass.
Bruges
Geschicht
Am Ufank vum 10. Joerhonnert hu sech am Norden an am Süde Geschäfter etabléiert, a vun 960 un gouf och reegelméisseg e Maart ofgehalen.
D'Stadschreiwerei
Lénks vum Stadhaus ass déi al Stadschreiwerei déi am Renaissancestil tëscht 1534 a 1537 gebaut gouf. Do ass de Musée provincial du Franc de Bruges dran. Eng Schminni mat enger Alabasterfris erzielt aus dem Liewe vum Charel de V.
Claude Chabrol
De Claude Chabrol, gebuer de 24. Juni 1930 zu Paräis a gestuerwen den 12. September 2010, war e franséische Filmregisseur, Filmproduzent, Dialogschreiwer, Dréibuchauteur a Schauspiller.
Mam Jacque Rivette, Jean-Luc Godard a François Truffaut, mat deenen en als Filmkritiker bei de Cahiers du Cinéma geschafft huet, huet hien d'franséisch Nouvelle vague matgehollef ze grënnen an z'ënnerstëtzen.
Kierch Mutfert
Geschicht
D'Par Mutfert ass eng vun den eelsten am Land. Se gëtt 898 fir d'éischt an engem Dokument vun der Abtei Sankt Maximäin vun Tréier ernimmt.
Déi éischt méi grouss Renovéierung
De 6. November 1983 gouf d'Uergel déi vun der Firma vun de Bridder Oberlinger vu Windesheim (D) komplett renovéiert a vun 13 op 20 Register erweidert gi war, vum Bëschof Jean Hengen ageweit.
Heidelberg
Virgeschicht
An der Géigend vun Heidelberg, nämlech an der Gemeng Mauer, gouf 1907 an enger Sandkaul den Ënnerkifer vun engem Urmënsch fonnt; iwwerhaapt eent vun den eelste Fondstécker vun der Gattung Homo an Europa. Vun dëser ausgestuerwener Aart Homo heidelbergensis (Heidelbergmënsch) staamt den Neandertaler of.
Réimer
No 260 hu sech d'Réimer missen hannert de Rhein zeréckzéien, nodeems de Germanestamm vun den Alamannen de Limes duerchbrach hat an a réimeschen Territoire agedronge war. Mat der Victoire vum Merowengerkinnek Chlodwig I. iwwer d'Alamannen am Joer 506 gouf Heidelberg schliisslech en Deel vum Frankeräich. D'Gebitt gouf gläichzäiteg christianiséiert.
Hei elei, kuck elei
An den 1980er Joren huet RTL-Hei elei och véier Filmfictioune produzéiert a gewisen: Déi zwéi vum Bierg (a 6 Episoden), E Fall fir sech, E Liewe laang an De falschen Hond.
Téistuff (Caritas Lëtzebuerg)
Struktur
An der Téistuff kënne sech all Dag tëscht 9.00 an 19.00 Auer, 80 bis 100 Mënschen ophalen, déi keen Daach iwwer dem Kapp hunn oder soss net wësse wou hin. Do kréie si eppes Waarmes z'iessen an ze drénken ugebueden. Si hunn och do d'Méiglechkeet, iwwer hir Erfarunge mat Aneren ze schwätzen an déi sanitär Ariichtungen ze benotzen.
Kierch Éiter
D'Klacke vun der Kierch
Den 11. Mee 1884 gouf se duerch zwou nei Klacken ersat, déi vun der Klackegéisserei Causard vu Colmar (Elsass) gegoss goufen. Déi grouss weit 8 Zenner an ass dem hellege Bartholomäus geweit, dem Patréiner vun der Par, an déi kleng 6 Zenner an ass der Helleger Maria geweit.
Mikwe
Eng Mikwe, Méizuel Mikwaot, ass e Waasserbaseng, deen am Juddentum dozou déngt, sech rituell ze rengegen.
D'Waasser
Eng Mikwe gëtt mat fléissendem renge Waasser gefëllt, dat dacks aus engem Grondwaasserbur kënnt, wa kee Quellwaasser zur Verfügung steet.
Déifferdeng
Déifferdeng (lokal: Déifferdang ) ass eng Uertschaft an der Gemeng Déifferdeng an - op Basis vum Gesetz vum 4. August 1907 - eng vun den 12 Stied am Groussherzogtum Lëtzebuerg. Déifferdeng läit tëscht den Uertschaften Nidderkuer an Uewerkuer.
Geographie
Déifferdeng läit am Südweste vu Lëtzebuerg.
Abtei gëtt e Fleegeheem
Eréischt am Joer 1929 huet d'Gemeng Déifferdeng sech dozou bereet erkläert d'Abtei, déi zu der Zäit scho puermol zur Stee prett stoung, ze kafen an huet dunn e Spidol draus gemaach.
Charles X. vu Frankräich
Kandheet
Den 19. Oktober 1761 gouf de Puppelchen op den Numm Charles Philippe gedeeft, Giedel war d'Sophie vu Frankräich, de Pätter de Carlos III., Kinnek vu Spuenien.
Charles X. vu Frankräich
Säi Katholizismus huet der Paräisser Bevëlkerung, déi gär antiklerikal, wann net souguer antikathoulesch war, net gefall. Beim Begriefnes vum Louis XVIII. war hie mof ugedo, der Trauerfaarf vun de Kinneke vu Frankräich. Et koum zu Rumeuren, datt hie Bëschof wier, a Karikaturen hunn hie bei der Mass gewisen. Vill Antiklerikaler hunn ignoréiert, datt hien e Fräimaurer war.
Atomzentral vu Remerschen (Projet)
Virgeschicht
De Projet war vun der Regierung Werner-Schaus II initiéiert ginn. A senger Ried zu der Debatt iwwer de Staatsbudget, am November 1973, huet de Minister Marcel Mart, zoustänneg fir Energie, erkläert, et bestéing eng grouss Warscheinlechkeet, datt et 1980 zu engem Enkpass an der Energieversuergung kéim. De Stroumverbrauch géif sech all 8 bis 9 Joer verduebelen, an och d'Konventioun mat der RWE géif 1978 auslafen. D'Regierung hätt dofir de 16. Juli 1973 e Memorandum of understanding mat der RWE Essen ënnerschriwwen, an deem festgehale war, eng Étude de faisablilité maachen ze loossen, fir op Lëtzebuerger Territoire, laanscht d'Musel zu Remerschen, eng Atomzentral vun enger Leeschtung vun 1.200 Megawatt ze bauen. Se sollt vun enger Firma no Lëtzebuerger Recht geplangt, gebaut a spéider bedriwwe ginn, an där de Lëtzebuerger Staat an d'RWE jee d'Hallschent vun der Parten hätten.
Charles X. vu Frankräich
Julirevolutioun
D'Ofdankung war allerdéngs kontrovers. De Charles X. konnt säi Jong net zwéngen, seng Rechter ofzeginn, well d'franséisch Dynastie net ierflech war. Sou gouf aus dem Louis-Antoine e fiktive Louis XIX. tëscht deem Moment wou säi Papp ënnerschriwwen huet, an deem Moment wou hie selwer ofgedankt huet. Hien hätt d'Kroun kënne fir sech behalen, an op de franséischen Troun klammen, huet awer aus Gehorsam oder Schwächt verzicht.
Atomzentral vu Remerschen (Projet)
D'Oppositioun an den Enn vum Projet
Well d'LSAP Koalitiounspartner vun der Regierung war, déi hanner dem Projet stoung, gouf op hirem Kongress am Oktober 1977 decidéiert, en Ausseruerdentleche Kongress, den 11. Dezember 1977, anzeruffen, fir basisdemokratesch d'Positioun zu de Pläng vun der Atomzentral zergutts festzeleeën. D'Resultat war knapps: 153 Delegéiert hu fir "Jo zum Projet ënner bestëmmte Bedingunge" gestëmmt, 156 ware fir e Moratorium, d. h. dofir, de Projet einstweilen ze stoppen. D'DP, deen anere Koalitiounspartner, hat am Oktober 1977 op hirem Kongress bal eestëmmeg fir de Projet gestëmmt - och, well de Parteipresident a Premierminister Gaston Thorn dat sou vu senger Partei gefuerdert huet. Et koum awer net zu enger Regierungskris; de Regierungsconseil huet nom LSAP-Kongress decidéiert, mat den Aarbechten um Dossier Remerschen virunzefueren.
NGC 6709
Koordinaten (Equinoxe J2000.0)
Nicolas Cito
Monument
Am August 2022 huet déi feministesch an antirassistesch Associatioun Lëtz Rise Up d'Gemeng Käerjeng opgefuerdert d'Monument ofzerappen. Amplaz datt un e wäisse Mann aus Lëtzebuerg erënnert gëtt, soll un d'Affer geduecht ginn, déi beim Bau vun der Eisebunn am Kongo ëmkomm sinn.
Fräiwëlleg Pompjeeë Mutfert-Méideng
De Corps
2007 huet de Corps 57 Memberen, dorënner 42 Aktiver, zwéin Net-Aktiver an 13 Jugendpompjeeën.
Chibinen
D'Chibinen si bal kreesronn Bierger an e Wantersportgebitt vun ongeféier 45 km Duerchmiesser op der Hallefinsel Kola a Russland.
Erdberg
Den Numm Erdberg steet fir:
Kapell Heischtergronn
Iwwer d'Gebai
D'Kapell am Heischtergronn ass en aachteckege Bau. Si ass am neo-gotesche Stil gebaut. An der Ardenneschluecht 1944/45 war d'Kapell staark beschiedegt ginn. 1949 gouf se erëm zum Deel reparéiert. Gréisser Reparature goufen an de Joren 1962 bis 1964 gemaach.
Departement Allier
Hydrographie
E puer grouss Flëss déi bal all hir Quellen an den Nopeschdepartementer hunn, lafe vu Süden no Norden durch den Allier. Sou kommen aus dem Puy-de-Dôme de Cher am Weste vum Departement, den Allier mat den Nieweflëss Bouble a Sioule an der Mëtt, an am Osten d'Besbre. Aus dem Departement Saône-et-Loire kënnt d'Loire déi och d'Grenz tëscht deenen zwee Departementer mécht. Den eenzeg gréissere Floss dee seng Quell am Departement huet ass d'Aumance déi hir Quell an der Gemeng Rocles op enger Héicht vu 425 m huet.
Pierre Méchain
Säi Liewen
Hien huet aacht Koméiten a 26 Objete baussent eisem Sonnesystem entdeckt an huet un enger Expeditioun deelgeholl, där hiert Resultat dozou gedéngt huet, de Meter ze definéieren.
De Pierre Méchain gouf an Nordfrankräich als Jong vum Architekt Pierre-François Méchain an der Marie-Marguerite Roze, gebuer. Ufanks wollt hien och Architekt ginn an huet Mathematik a Physik studéiert. Wéinst finanzielle Schwieregkeeten huet hien awer d'Universitéit verloosse missen. Zäitweis huet hien als Studieberoder fir zwéi Bouwe geschafft, ronn 50 km vu Paräis ewech. De Méchain huet sech mam Jérôme de Lalande ugefrënnt, deen him Material vu sengem Wierk „L´Astronomie“ iwwerlooss huet. 1772 huet de Lalande him eng Plaz als Hydrograf bei der Marinn zu Versailles besuergt. Déi nei Plaz war zäitlech befrist, an de Méchain huet säin Akommes, duerch Mathematikscourse fir Studenten opgebessert.
Jean-Paul Jacobs
2005 krut hien de Servais-Präis fir Jenes Gedicht & Mit nichts.
Tangerine Dream
Tangerine Dream ass eng Berliner elektronesch Museksgrupp, déi 1967 vum Edgar Froese gegrënnt gouf.
Kierch Nojem
D'Kierch vun Nojem ass eng kathoulesch Kierch déi zur Par Atertdall Sainte-Claire an zu der Gemeng Réiden op der Atert gehéiert.
Tour de France 2007
Op dësem Tour waren zwielef nei Etappestied mat London, Canterbury, Waregem, Villers-Cotterêts, Joigny, Chablis, Semur-en-Auxois, Tignes, Tallard, Mazamet, Cognac a Marcoussis.
Zauberkonscht
Typesch Saache mat deene gezaubert gëtt sinn: Spillkaarten, Mënzen, Réng, Becheren, Bäll, Seeler, Dicher, Wierfelen,...
Geschier aus der Zauberkonscht sinn: Zauberstaf, Zylinderhutt a Kanéngchen souwéi Zauberspréch, "Simsalabim", "Hokes Pokes".
Weltpostveräin
Hautdesdaags huet dës Spezialorganisatioun vun der UNO 190 Memberlänner an ass den internationale Forum fir d'Zesummenaarbecht tëscht de Postadministratiounen an der Welt. Den Haaptsëtz ass zu Bern an der Schwäiz. Vun do gëtt all véier Joer de Weltpostkongress organiséiert. Zanter dem 14. Januar 2005 ass de Fransous Édouard Dayan Generaldirekter vum Weltpostveräin.
Als Weltpostsprooch gouf vun der UPU Franséisch gewielt.
Um Spaweck
Offiziell Websäit vun der UPU Franséisch oder Englesch
Arrondissement Dijon
Den Arrondissement Dijon ass eng franséisch administrativ Andeelung am Departement Côte-d'Or an der Bourgogne-Franche-Comté.
Service de renseignement de l'État
Roll
D'Publikatioun vun engem alljärleche Rapport iwwer d'Aktivitéite vun der Kontrollkommissioun sollt fir méi Transparenz suergen.
Zoo vun Antwerpen
Geschichtlechen Iwwerbléck
Ëm d'Joerhonnertwenn goufe verschidde grouss Gebaier opgeriicht, dorënner déi monumental Entrée, de Café-Restaurant, d'Molkerei am flämesche Stil, de Pavillon am Stil Louis XVI, den Aquarium an d'Gebai fir d'Rannerdéieren.
Haut spillt den Zoo vun Antwerpen eng wichteg Roll beim Erhale vun Déierenarten déi um Verschwanne sinn sou wéi den Okapi, d'Przewalskipäerd, de Grauer-Gorilla (Gorilla beringei graueri), den Zwergschimpans, de Mënchsgeier, de kongoleesesche Pohunn, d'Hawaiigäns an de Baartgeier.
George Stephenson
Vun 1813 un huet hien un enger Damplokomotiv geschafft déi schonn 1814 mat Succès fir den Transport vu Kuelen agesat gouf.
Kierch Siren
Geschicht
Si gouf 1846 bis 1849 no Pläng vum Architket Charles Henri Hartmann gebaut. Virbild kéint de Liebfrauendoum zu Tréier gewiescht sinn. Et war dëst eent vun deenen éischten nei-gotesche Gebaier zu Lëtzebuerg. Besonnesch ass um Gebai de quasi quadratesche Grondrëss an den aachteckegen Tuerm, deen an der Mëtt dovun ass.
D'Kierch gouf den 19. Abrëll 1991 als Nationaalt Monument klasséiert.
Kierch Rammerech
Geschicht
1898 si vum Usträicher M. Meysembourg gréisser Molereie no Entwërf vum Kënschtler G. Stummel besonnesch an der Kuppel realiséiert ginn.
1906 krut d'Kierch ënner dem Paschtouer Clemens eng nei Uergel vun der Uergelmanufacktur Müller aus Reifferscheid.
Michel Clees
De Michel Clees, gebuer den 8. Mäerz 1963 zu Esch-Uelzecht, ass e lëtzebuergesche Medezinner (Gynekolog), Schrëftsteller, Liddermécher a Schauspiller.
De Michel Clees war Hausauteur vum Théâtre National du Luxembourg an der Spillzäit 2019/2020. An deem Kader gouf d'Stéck "Captcha" am Januar 2020 uropgefouert. Dat fir Mäerz 2020 geplangte Stéck Parterre konnt awer wéinst de Covid-Mesuren eréischt am Januar 2021 fir d'éischt opgeféiert ginn.
Pjotr Alexandrowitsch Klimow
Säi Liewen
Hien ass Member vun der Boris Tschaikowski-Gesellschaft.
Fonds Belval
De Fonds Belval ass weiderhin de Bauhär fir aner ëffentlech Gebaier op Belval. E muss sech d'Bauprojeten awer per Gesetz geneemege loossen. De Fonds mécht déi néideg Etüden, organiséiert déi virgeschriwwen Architekte-Concoursen, a féiert d'Comptabilitéit vun de Bauaaarbechten.
Athen
Geschicht
Eréischt am 9. Joerhonnert gouf d'Stad Bëschofssëtz mat dem Parthenon als Bëschofskierch. Athen gouf am Véierte Kräizzuch (1204) no der Eruewerung vu Konstantinopel zu engem fränkeschen Herzogtum. Nom Afall vun der Katalanescher Kompanie waren tëscht 1388 bis 1402 d'Florentiner un der Muecht, souwéi d'Tierken (1392), an d'Venezianer (1395). Nom Fall vu Konstantinopel 1453 gouf 1456 Athen vun den Osmanen ënner dem Sultan Mehmed II. eruewert, de Parthenon gouf zu enger Moschee an den Erechtheion zum Harem. D'Stad huet weider u Bedeitung verluer. Duerch Zerstéierungen tëscht dem 17. an 19. Joerhonnert gouf aus der Stadt eng kleng Provënzhaaptstad, déi 1834 als Haaptstad vum neie griichesche Kinnekräich knapps 4.000 Awunner hat.
De Koseng
De Koseng oder Schwaarz oder Blond (Original Schreifweis: De Koséng oder Schwârz oder Blont) ass e Koméidéistéck an engem Akt op Lëtzebuergesch vum Dicks (Edmond de la Fontaine, 1823-1891). Am Verzeechnes vum Dicks senge Musekskompositiounen ass d'Wierk den Opus 16.
Gemeng Diddeleng
Geographie
Diddeleng läit am Nordoste vum loutrengesche Minettsbaséng um Bord vun der Cuesta vum Bajocium am Dall vun der Diddelengerbaach.
Topographie
Den déifste Punkt ass am Thilleweier op der franséischer Grenz op 256 m.
Nationalstrooss 27
Se huet hiren Ufank am Rond-point am Ausgank vun Ettelbréck op der N7 a leeft dann no Norden duerch Ierpeldeng, duerch den Dall vun der Sauer, duerch Méchela, Buerschter Millen, Lëpschent, Giewelsmillen, laanscht Dirbech, laanscht Boukels bis an den Heischtergronn, wou se op d'N12 trëfft.
D'N27 huet eng total Längt vun zirka 46,5 km.
Däitsch-Hollännesch-Belschen Dräilännereck
Ënner dem Bierg féiert de Gemmenicher Tunnel erduercht, den op der Eisebunnsstreck Antwerpen-Oochen läit an op der belscher Säit zu der Linn 24 vun der SNCB gehéiert, an op der däitscher Säit zu der Linn 2552 vun der DB.
Gemeng Diddeleng
Politik
De Gemengerot vun Diddeleng gëtt nom Proporzsystem gewielt. E setzt sech zanter 2017 aus 19 (bis 2011: 17, bis 1999: 15) Conseilleren zesummen.
Amicale des étudiants luxembourgeois à Karlsruhe
D'Lëtzebuerger zu Karlsruhe waren a si ganz innovativ. Nieft ville gudden Iddie staamt och d'Iddi vun der REEL (Réunion Européenne des Étudiants Luxembourgeois) aus enger Karlsruher Fieder. D'REEL ass ee grousst Treffe vun ëm déi 150 Lëtzebuerger Studenten, dat all Joer an enger anerer Stad ofgehale gëtt. Direkt déi éischt Editioun 1984 war zu Karlsruhe a fir de 15. Jubiläum 1999 ass d'REEL zeréck an d'Fächerstad komm. Och 1984 an och op eng Initiativ vu Karlsruher Studente gegrënnt, versteet sech d'ACEL (Association des Cercles d'Etudiants Luxembourgeois) als Daachverband vun all de Lëtzebuerger Studentencerclen zu Lëtzebuerg an am Ausland, e Genre Studentegewerkschaft, an där d'Studenteclibb federéiert sinn.
D'Fitness
Sportlech ass d'AELK och: Zanter Joren huele si um "Tournoi Universitaire" deel, engem Turnéier dee vun der LASEL organiséiert gëtt a bei deem all d'Studenteclibb sech no Chrëschtdag zu Lëtzebuerg an de Sportaarte Foussball, Volleyball a Basketball moossen. Kuerz duerno, am Januar, steet dann d'Schivakanz um Programm wou si an engem Schigebitt e Chalet lounen a sech am Schi an am Après-Schi testen.
Bellerophon
Spéider huet de Bellerophon versicht mam Pegasos den Olymp z'erreechen, mä ass awer, well den Zeus en zeréckgeschleidert huet, ofgestierzt an ëmkomm. No enger anerer Versioun huet en de Stuerz zwar iwwerlieft, mä ass awer a Melancholie verfall.
Prosper Friob
De Prosper Albert Nicolas Friob, gebuer den 3. Juni 1902 zu Rued bei Ell a gestuerwen den 21. Dezember 1995, war Zeecheprofesser zu Esch-Uelzecht a Lëtzebuerg. De Spëtznumm deen hie vun de Schüler krut war de Fribchen, a sou war hien dann och spéider soss duerch d'Land bekannt.
Kierch Lëtzebuerg-Gaasperech
D'Kierch steet zu Gaasperech an der Gasperecher Strooss (Rue de Gasperich).
Ferdinand Gremling
De Ferdinand Gremling, gebuer den 18. Oktober 1901 zu Holz a gestuerwen den 9. September 1970, war e lëtzebuergesche Schrëftsteller.
Gallet F1 Helm
Um Spaweck
Firefighter's helmet
Norbert von Kunitzki
Den Norbert von Kunitzki huet zu Antwerpen Ekonomie studéiert a gouf 1954 Kontabel bei der Arbed. 1970 gouf hien, mat nëmme 35 Joer, Finanzchef vun deem Stolkonzern.
Weekräiz
Si stamen aus de vergaangene Joerhonnerten a sinn Ausdrock vun der Volleksfrëmmegkeet. Dacks ass eng Joreszuel an/oder eng Opschrëft ze gesinn. Verschidde Weekräizer goufen zum Schutz géint d'Witterung an eng Weekapell gesat.
Zu Lëtzebuerg gëtt et virun allem Weekräizer aus Steen, déi d'Form vun enger rechteckeger Sail hunn, mat uewendrop engem méi breede Kappstéck, op deem eng Kräizegungszeen duergestallt ass. Op der Sail ass och muenchmol e Relief vun engem Hellegen oder et sinn aner Dekoratiounen ze fannen.
Seidestrooss
D'Seidestross ass den Tracé vum Wee iwwer dee fréier d'Seid aus dem Orient, besonnesch aus China, no Europa transportéiert gouf.
Basilika Iechternach
D'Basilika ass zanter dem 10. November 1989 op der Lëscht vun de klasséierte Monumenter als nationaalt Monument agedroen.
Canton de Rennes-Centre-Sud
De Canton de Rennes-Centre-Sud ass eng fréier franséisch administrativ Andeelung am Arrondissement Rennes, am Departement Ille-et-Vilaine an der Regioun Bretagne.
Departement Hautes-Alpes
D'Hautes-Alpes (05) sinn e franséischt Departement an der Regioun Provence-Alpes-Côte d'Azur am Südoste vu Frankräich.
Standrouer
Et gëtt zwou Zorten: Déi mat enger Koppel B-Festkupplungen an déi mat zwou C-Festkupplungen.
Tureil
D'Tureil zu Lëtzebuerg
D'Tureil ass ass eng vun de 7 Eilenaarten, déi et zu Lëtzebuerg gëtt. Hire lëtzebuergeschen Numm huet se, well se hir Näschter gär a Kierchtierm baut. Zu Lëtzebuerg gëtt et 200-300 Bruttkoppelen där Eilen. Nom Zweete Weltkrich hat hir Zuel staark ofgeholl, dat well vill Kierchtierm (haaptsächlech wéinst de verwëlderten Hausdauwen) vergittert an d'Ëffnunge vu ville Scheieren a Ställ zougestoppt goufen. Nodeem d'Lëtzebuerger Natur- a Vulleschutzliga speziell Naschtkëschten opgehaangen huet, konnt de Bestand sech stabiliséieren.
Auvergne
Déi franséisch Regioun Auvergne ass zu engem Deel eng historesch Provënz an zum aneren eng fréier administrativ Regioun vu Frankräich. D'Auvergne läit am Massif central um südleche Wutz vum Zentrum vum Land.
Synagog Stad Lëtzebuerg
Déi zweet Synagog
Den 23. November 1988, ronn 50 Joer no den Novemberpogrome vun 1938 an Däitschland (vun den Nazi Reichskristallnacht genannt), gouf um neie Gebai, op der Fassad an der Ënneschtgaass, eng Plack zur Erënnerung un déi fréier Synagog ubruecht. Op den Dag genee 80 Joer no der Reichskristallnacht gouf den 9. November 2018 eng weider Gedenkplack, un der Fassad ubruecht, ,. Den Text op dëser Plack seet: „No enger Aggressioun géint déi Gleeweg am Gottesdéngscht vum Freideg Owend, 9. Mee 1941, huet den Nazi-Okkupant d'Demolitioun vun der Synagog ordonéiert, ënnert dem Virwand, jiddesch Gottesdéngschter wieren eng Gefor fir d'ëffentlech Uerdnung“.
Huelen Zant
Et ass dat net e Rescht vum Siegfried senger Buerg Lëtzebuerg, mä vum lénksen Tuerm vun der zweeter Paart vun der Festung, deen 1874, wéi d'Zitadell um Bock ofgerappt gouf, vum deemolege Staatsarchitekt Charles Arendt express sou als Pseudo-Ruin ëmbauen a stoe gelooss gouf, well dat deemools als romantesch empfonnt gouf.
Joseph Weyland
De Joseph (Jos) Weyland, gebuer de 24. Abrëll 1943 ass e lëtzebuergeschen Diplomat, dee Lëtzebuerg vun 2005 bis 2008 als Ambassadeur an Amerika representéiert huet. Gläichzäiteg war hien a Kanada, Mexiko a bei der Organisatioun vun amerikanesche Staaten (OAS) accreditéiert.
William Howard Taft
Hi war vun 1901 bis 1904 Gouverneur vun de Philippinnen a vun 1904 bis 1908 Krichsminister ënner dem President Theodore Roosevelt.
Heinrich Aemilius August Danz
Den Heinrich Aemilius August Danz, gebuer den 11. Dezember 1806 zu Jena, a gestuerwen de 17. Mee 1881 och do, war en däitsche Jurist.
Harry Houdini
Den Houdini ass de 24. Mäerz 1874 zu Budapest op d'Welt komm, an den 31. Oktober 1926 zu Detroit an den USA gestuerwen, war en US-amerikaneschen Artist vun éisträichesch-ungarescher Ofstamung.
Canton de Saint-Brice-en-Coglès
De Canton de Saint-Brice-en-Coglès ass eng fréier franséisch administrativ Andeelung am Arrondissement Fougères-Vitré, am Departement Ille-et-Vilaine an der Regioun Bretagne.
Canton de Blanzac-Porcheresse
De Canton de Blanzac-Porcheresse ass eng fréier franséisch administrativ Andeelung am Arrondissement Angoulême, an der Charente an der Regioun Nei-Aquitaine. Bei der Kantonalreform vun 2014 gouf de Kanton ofgeschaaft.
Péitrus a Paulus-Kierch Iechternach
D'Péitrus a Paulus-Kierch vun Iechternach ass eng kathoulesch Kierch déi zur Par Regioun Iechternach Saint-Willibrord, zum Dekanat Osten an zu der Gemeng Iechternach gehéiert.
Jan Palach
De Jan Palach, gebuer den 11. August 1948 zu Mělník a gestuerwen den 19. Januar 1969 zu Prag, war en tschechoslowakesche Student, dee sech de 16. Januar 1969 aus Protest géint d'Nidderschloe vum Prager Fréijoer a géint d'Diktat vun der Sowjetunioun selwer verbrannt huet. Hie wollt domat, knapps 5 Méint nom Amarsch vun den Truppe vum Warschauer Pakt an der Tschechoslowakei, en Zeeche setzen dogéint, datt d'Reforme vum Alexander Dubček senger Regierung nees zeréckgeholl goufen a géint d'Lethargie an d'Hoffnungslosegkeet vun der tschechoslowakescher Ëffentlechkeet, déi doraus ervirgaange war.
An der Stad Lëtzebuerg goufen den 21. August 1969 an engem Eck vun der Plëss d'Arem, do wou d'Dicks-Lentz-Monument steet, him zu Éiere vum Comité de solidarité avec la Tchécoslovaquie e Schëld mat Square Jan-Palach an drënner eng Erënnerungsplack opgehaangen.
Arthur Herchen
De Charles Joseph Philippe Herchen, meeschtens Arthur Herchen oder Karl Arthur Herchen, gebuer de 24. Januar 1850 a Clausen an do gestuerwen den 2. November 1931, war e lëtzebuergesche Pedagog an Historiker.
Liewen
Eent vum Herchen senge Meedercher war mam Politiker Hubert Loutsch bestuet.
Jerry Darnelle
E war duerch säi Fläschentrick am Ausland als "Bottle King" bekannt ginn an hat den "Oscar in Magic" kritt. E war och jorelaang am Variété-Ensembel vun der Nationallotterie.
Binarville
Binarville gëtt 1220 fir d'éischt ernimmt.
Bisamrat
D'Bisamrat zu Lëtzebuerg
Zu Lëtzebuerg sinn déi éischt Bisamraten 1954 gesi ginn: am August am doudegen Aarm vun der Uelzecht (Al Mudder) bei Pëtten, am September op der Musel bei Schengen, am November op der Strooss bei de Weieren op der Kockelscheier (en Déier, dat vun engem Auto iwwerrannt gi war). Am Juli 1955 gouf d'Presenz vun der Bisamrat an engem Baggerweier bei Remerschen festgestallt. Véier vun dëse fënnef Observatioune stame vum Biologiesprofesser Jos Hoffmann.
Déi alleréischt Bisamraten hat de Grof Colloredo-Mannsfeld am Joer 1905 aus Nordamerika an Europa agefouert an a senger Proprietéit zu Dobris bei Prag ausgesat. Zéng Joer méi spéit sinn déi éischt Déiere fortgelaf an hunn ugefaange sech iwwer Mëtteleuropa ze verbreeden, wou se 1917 Däitschland erreecht hunn.
Elfrida Andrée
D'Schülerin vum Ludvig Norman a vum Niels Wilhelm Gade war eng Aktivistin an der schweedescher Fraebeweegung. Si war eng vun den éischten Organistinnen a Skandinavien. Vun 1861 u war se zu Stockholm a gouf 1867 Organistin an der Kathedral vu Göteborg. Fir hir Verdéngschter gouf se spéider Member vun der Schweedescher Musekakademie.
Der Elfrida Andrée hir Sinfonië vun 1869 an 1893 sinn hautdesdaags nach ze héieren. Si huet ausserdeem komponéiert:
Musée national de la résistance et des droits humains
Geschicht vum Musée
Um Muséesparvis stinn Relieffe vun de Sculpteuren Claus Cito, Émile Hulten a Charles Kohl. Kënschtler, déi selwer Resistenzler waren oder deportéiert waren, hunn Originalkonschtwierker bäigesteiert: de Foni Tissen eng Fresk, de Lucien Wercollier eng Fassung vum Le prisonnier politique an de René Weyland eng Skulptur.
2021 ass d'Administratioun an d‘nei Muséesannex am 136, rue de l'Alzette geplënnert.
Arrondissementer am Departement Jura
D'Departement Jura setzt sech aus dräi Arrondissementer mat follgenden Haaptuertschaften zesummen: Lons-le-Saunier, Dole a Saint-Claude.
Canton de Grand-Fougeray
De Canton de Grand-Fougeray ass eng fréier franséisch administrativ Andeelung am Arrondissement Redon, am Departement Ille-et-Vilaine an der Regioun Bretagne.
Wardin
Wardin (: Wârdin) ass eng Sektioun vun der belscher Stad Baaschtnech an der Provënz Lëtzebuerg.
Michel Jonas
De Michel Jonas gebuer de 17. Februar 1822, a gestuerwen de 16. Juni 1884 an der Stad, war e Lëtzebuerger Affekot a Politiker; hien hat Funktiounen an der Administratioun, an der Regierung an an der Diplomatie a war Editeur.
Europastrooss E46
D'Europastrooss E46 ass eng Europastrooss a Frankräich an an der Belsch déi Cherbourg mat Léck verbënnt.
Op der Kopleschter Heed
Et gouf de 14. Februar 1953 vum Cercle Touristique Kopstal fir d'éischt opgefouert zu Koplescht am Sall vum Café Goedert.
Favoriten
Favoriten ass den 10. Wiener Gemengebezierk.
West Side Story
Iwwer de Film
D'Titele vum Film, déi als Strécher um Ecran ufänken an zum Schluss de Quartier an deem de Film sech ofspillt, aus der Luucht weisen, si vum Saul Bass gemaach ginn.
Deutsch-Luxemburgisches Schengen-Lyzeum Perl
Geschicht
Den 30. Juni 2006 huet déi Lëtzebuerger Regierung dem Ofkommes zougestëmmt an den 10. Juli huet och de Kreistag Merzig-Wadern dem Ofkommes zougestëmmt. Déi Saarlännesch Landesregierung huet den 11. Juli hiren Accord ginn an den 13. September huet déi däitsch Bundesregierung zougestëmmt.
Kastilien-León
Geographie
Kastilien-León läit am Norde vu Spuenien a grenzt am Norden un d'Regiounen Asturien, Kantabrien a Baskeland, am Westen u La Rioja an Aragonien, am Süden u Madrid, Kastilien-La Mancha an Extremadura an am Osten u Galicien a Portugal. D'Fläch huet 94.223 km². Kastilien-León ass domat déi gréisst Gemeinschaft a Spuenien an hëlt 18,6 % vu Spuenien an. D'Haaptstad ass Valladolid.
Regierung Mongenast
D'Regierung Mongenast  war zu Lëtzebuerg just 25 Deeg, vum 12. Oktober bis de 6. November 1915 am Amt.
Marie-Paule Molitor-Peffer
Si huet sech och géint de sexuellen Abus vu Kanner engagéiert, och duerch hir Elteren, a war Expertin fir sou Fäll viru Geriicht. Ausserdeem huet se Policeagente forméiert, wéi se Frae befroe sollten, déi eng Vergewaltegung erlidden haten.
San Sebastián de los Reyes
San Sebastián de los Reyes  ass eng Gemeng an der autonomer Gemeinschaft Madrid an der Provënz Madrid a Spuenien.
Fiat Cinquecento
An den 1992-1998er Joren huet Fiat en neie 500er gebaut, den Cinquecento, deen awer, bis op den Numm, näischt mat sengem legendäre Virgänger ze dinn hat.
Cinquecento 700cm³
Den Cinquecento ED mat 703 cm³ gouf vun Dezember 1991 bis Oktober 1998 produzéiert a war nëmme fir de polnesche Maart geduecht, gouf awer och an Italien ugebueden. An Däitschland ass dee Modell ni ugebuede ginn.
Cinquecento 0.9 i.e.S
Dëse Modell gëtt vum selwechte Motor ugedriwwe wéi den 0.9 i.e. Basismodell.
Louis Boyer (Astronom)
Duerch d'Krichssituatioun an Algerie gouf hien 1962 op den Observatoire de la Côte d'Azur zu Nice versat.
De Louis Boyer ass 1999 gestuerwen.
Caprera
De Garibaldi hat Caprera kaaft. Hien huet vun 1855 un op der Insel gelieft an ass och do 1882 gestuerwen. A sengem Haus ass elo e Musée an eng Kapell.
Fläch
De Flächeninhalt ass an der Geometrie eng Mooss fir d'Gréisst vun enger Fläch. Fir de Flächeninhalt unzeginn, gëtt eng Rei vu Flächemoosse gebraucht. Onreegelméissege Fläche gi mat Hëllef vun der Planimetrie bestëmmt.
Somosierra
Somosierra ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Ettelbréck
Geschicht
Hir schwéierst Zäit hat d'Stad wéi all aner Gemenge vum Éislek am Zweete Weltkrich wéi de Sauerdall d'Südflank vun der Ardennenoffensiv gebilt huet.
Ekonomie
Ettelbréck huet ëm déi 1500 ëffentlech Parkplazen, déi quasi all eppes kaschten. 2021 ass d'Parkhaus am Däich mat ronn 450 Parkplazen opgaangen.
(1215) Boyer
Den (1215) Boyer ass en Asteroid vun der Haaptasteroidenceinture, deen den 19. Januar 1932 vum franséischen Astronom Alfred Schmitt um Observatoire vu Bouzareah bei Alger entdeckt gouf an de 27. Januar dat selwecht Joer vum däitschen Astronom Karl Reinmuth vum Landesobservatoire Heidelberg-Königstuhl confirméiert gouf.
Ransart (Belsch)
Bis zur belscher Gemengereform vun 1977 war Ransart eng eegestänneg Gemeng.
Arrondissement Virton
Gemengen a Sektiounen am Arrondissement
Gemengen
Alexander Sergejewitsch Puschkin
Säi Liewen
1830 huet en déi schéin Natalja Gontscharowa kennegeléiert. Säi Papp huet him am Hibléck op d'Hochzäit d'Duerf Boldino geschenkt, 250 km vun Nijni Nowgorod ewech. De Puschkin wollt d'Duerf just kuerz besichen, mä eng Choleraepidemie huet eng Rees zeréck op Moskau verhënnert. Hie war sou gezwongen eng Zäitche an der Provënz ze bleiwen, an et gouf seng gréisst Schaffensperiod.
1836 huet en d'Literaturzäitschrëft Sowremennik (Den Zäitgenossen) gegrënnt, iwwer déi en ë. a. de Mykola Hohol gefërdert huet.
Makkaronesch Dichtung
Déi Makkaronesch Dichtung ass eng burlesk literaresch Manéier, fir Elementer vun zwou Sproochen mateneen ze mëschen.
Am däitschsproochege Raum hunn de Sebastian Brant an de Johann Fischart mat deene Spillereien hantéiert.
Lëscht vun de brittesche Monarchen
Um Spaweck
Seznam anglických a britských panovníků 영국의 군주 รายพระนามพระมหากษัตริย์แห่งอังกฤษ
Kéibur (Hesper)
Bemierkenswäert Buchen um Kéibur
Geographesch Koordinaten:
Huang He
Den Huang He (黃河 pinyin Huáng Hé), oder Giele Floss, ass den zweetlängste Waasserlaf a China.
Lëscht vu lëtzebuergesche Filmer
steDës ass eng Lëscht vu Filmer, déi zu Lëtzebuerg gedréint goufen, sief et ganz oder zum Deel, vill dovun a Koproduktioun mat anere Länner. An hir ze fanne si Laang- wéi Kuerzfilmer, Spillfilmer wéi Documentairen.
Themistokles
Hie gouf wuel fir d'Amtsjoer 493 bis 492 v. Chr. zum Archont zu Athen gewielt. An dëser Zäit huet den Themistokles sech ëm d'Erweiderung vum atheneschen Hafe vum Piräus gekëmmert, an zweehonnert Krichsschëffer goufen an Optrag ginn, woumat Athen definitiv zu enger Séimuecht vum Mëttelmierraum gouf. Nodeem hien zum Strategos gewielt gi war, huet den Themistokles déi athenesch Flott an der Schluecht vu Salamis am Joer 480 v. Chr. erfollegräich géint d'Perser ënner dem Xerxes I. gefouert, deem seng Schëffer hien an d'Enkt vu Salamis gelackelt huet, wou si nëmmen nach schwéier manövréiere konnten.
Montagne Saint-Pierre
Fir Vëlosferventen ass se bekannt duerch den Amstel Gold Race, deen op sengem Parcours e puermol driwwer geet.
Fanfare de Beckerich
Well schonn zanter 1924 eng zweet Musek d'Fanfare Concordia Beckerich bestanen huet, hu sech déi meescht Museker där ugeschloss.
Louis VI. Henri vu Bourbon-Condé
Säi Liewen
1829 huet de Condé en Testament ënnerschriwwen, an deem hien der Baroness vu Feuchères 2 Millioune Frang souwéi seng Schlässer a Lännereie vu Saint-Leu, Taverny, Enghien, Montmorency a Mortefontaine vermaach huet, sou wéi och e Pavillon am Palais Bourbon, an d'Schlass vun Écouen ënner der Konditioun datt datt zu engem Weesenheem ëmgebaut géif ginn, fir d'Kanner vun den Zaldoten aus den Arméie vu Condé a Vendée. De Rescht vu sengem Räichtum - ënner anerem d'Schlass vu Chantilly - huet hie sengem klengen Neveu dem Herzog vun Aumale vermaach. De klengen Herzog, dee grad 8 Joer al war, stoung un der Spëtzt vum gréisste Räichtum vu Frankräich. No sengem Doud 1897 huet den Herzog vun Aumale säi Besëtz — « le domaine de Chantilly dans son intégrité, avec ses bois, [...], ses édifices et ce qu'ils contiennent, trophées, tableaux, livres, archives, objets d'art » — dem Institut de France vermaach.
Montagne Saint-Pierre
Ekologie
De Kallekwues leeft awer d'Gefor, duerch d'natierlech Entwécklung vun Traisch a Bëscher, déi sech lues a lues installéieren, iwwerdubbert ze ginn.
Aloyse Kayser
Den Aloyse Kayser war e lëtzebuergesche Fräimaurer.
United States Naval Observatory
Geschicht
Ëm 1870 krut den Observatoire ee vun den éischte Risenteleskopen, mat deenen d'Stäreplazen an astronomesch Fundamentalgréissten och op aner Plaze verbessert goufen. Den USNO-Teleskop hat eng Ëffnung vu 26 Zoll (ongeféier 65 cm) a war mat enger Brennwäit vun iwwer 10 m dat deemools gréisst Lënsenteleskop vun der Welt. Mat der Ouverture vum neien Universitéitsobservatoire Wien goung dee Rang fir en ettlech Joer un de 27-Zoll-Refrakter iwwer.
Flagstaff Statioun
Weider gouf zesumme mam Lowell-Observatoire an der noer Anderson Mesa en opteschen Interferometer den Navy Prototype Optical Interferometer (NPOI) opgeriicht. E besteet aus dräi Äerm vu jee 250 m Längt, an deenen iwwer e Vakuumtunnel d'Liicht vu 6 Siderostate mat engem Duerchmiesser vu jee 50 cm agekoppelt an interferometresch zu engem Bild vun extreem héijer Opléisung kombinéiert ka ginn.
Joer-2000-Problem
D'Joer-2000-Problem ass beim Joreswiessel an dat neit Joerdausend opgetrueden. Dovu war och d'USNO-Atomauer betraff. Et hat sech dobäi ëm e Feeler an de Computersystemer gehandelt, deen dozou gefouert hat, datt op der offizieller Websäit d'Joer 19100 notéiert gouf.
Administration du cadastre et de la topographie
D'Administration du cadastre et de la topographie, ofgekiertz ACT, am allgemenge lëtzebuergesche Sproochgebrauch Kadaster genannt, ass eng Verwaltung vum Lëtzebuerger Staat, déi dem Finanzministère ënnerstallt ass. Wéi hiren Numm et seet, këmmert si sech ëm de Kadaster an ëm d'Topographie.
Olympesch Wanterspiller 1956
Déi '''VII. Olympesch Wanterspiller''' goufe vum 26. Januar bis de 5. Februar 1956 zu Cortina d'Ampezzo ofgehalen.
Torres de la Alameda
Torres de la Alameda ass den Numm vun enger Gemeng an der autonomer Gemeinschaft Madrid an der Provënz Madrid a Spuenien.
Adrien Ries
Säi Liewen
Den Adrien Ries huet, no senge Secondairesstudien an der École apostolique vu Clairefontaine an zu Eupen, op der Universitéit Léiwen Droit an Ekonomie studéiert. Bei der Shell zu Bréissel huet hie seng éischt berufflech Erfarunge gesammelt, a vun 1962 bis 1986 huet hie Carrière bei der Europäescher Kommissioun gemaach.
Uwe Johnson
Den Uwe Johnson, gebuer den 20. Juli 1934 zu Kamień Pomorski a Pommern war en däitesche Schrëftsteller an Iwwersetzer. Säin Doudesdag ass net gekläert, méiglercherweis war et an der Nuecht vum 23. op de 24. Februar 1984 zu Sheerness on Sea op der Sheppey-Insel virun der Nordküst vun der Grofschaft Kent.
Rotatiounsperiod
D'Rotatiounsperiod ass deen Zäitintervall, dee versträicht, bis e Kierper dee sech ëm déi eegen Achs dréint, erëm bei senger Ausgankspositioun ukomm ass.
Fëschbech (Miersch)
Geschichtleches
D'Origine vun der Uertschaft Fëschbech, an alen Dokumenter och Visbach, Vischebach, Vixebach, Viscebag geschriwwen, ginn de Geschichtsfuerscher no, bis an d'Réimerzäit zeréck. No de Réimer hu sech am 5. Joerhonnert Frankestämm ugesidelt.
Landkaart
D'Duerstellung vum Stéck Terrain gëtt vereinfacht duerch d'Benotze vu konventionellen Zeechen an enger Legend. D'Duerstellung ass ëmmer am Moossstaf.
Saparmyrat Nyýazow
De Saparmyrat Ataýewiç Nyýazow (aus dem Russeschen transkribéiert och: Saparmurat Atajewitsch Nijasow), gebuer den 19. Februar 1940 zu Gypjak bei Aşgabat, a gestuerwen den 21. Dezember 2006 zu Aşgabat, war vun 1992 bis 2006 Staats- a Regierungschef vun Turkmenistan. Bekannt war er virun allem fir deen ëm hie bedriwwene Persounenkult.
Arrondissement Florac
Den Arrondissement setzt sech aus 7 Kantonen zesummen:
Revenu d'inclusion sociale
Den RMG louch am Mäerz 2009 bei 1198,67 € netto fir een Erwuessenen ouni Kanner, bei zwee Erwuessener ouni Kanner mécht den RMG 1798 € aus. All Kand dat dobäi kënnt bréngt 109 € méi.
James Ensor
Den James Ensor, gebuer den 13. Abrëll 1860 zu Ostende, an do gestuerwen den 19. November 1949, war e belsche Moler a Graveur.
Oostende
Den 1. Januar 2018 hunn do 71.332 Awunner op 37,7 km² gelieft.
Paul Klee
De Paul Klee, gebuer den 18. Dezember 1879 zu Münchenbuchsee bei Bern an der Schwäiz, a gestuerwen den 29. Juni 1940 zu Muralto, war en däitsche Moler a Graphiker.
Schëld F, 19
D'Schëld F, 19 ass en Hiwäisschëld op deem d'Vitesslimitten opefouert sinn, déi zu Lëtzebuerg gëllen.
Verännerleche Stär
Verschiddenes
Doriwwer eraus gëtt et och nach e puer wéineg Stären, déi um Enn vun hirem Liewenszyklus onreegelméisseg Ausbréch an a keng Klass unzeuerdne sinn. Dozou gehéiert an der Mëllechstrooss den onstabile bloe Risestär η Carinae.
Léon Kauffman
De Léon Kauffman, gebuer de 16. August 1869 an der Stad Lëtzebuerg a gestuerwen de 25. Mäerz 1952 och do, war e lëtzebuergesche Politiker. Hie war vun 1917-1918 Premierminister vu Lëtzebuerg.
Säi Liewen
Ënner dëser Regierung gouf d'Ännerung vun der Lëtzebuerger Constitutioun an d'Weeër geleet, déi ënner anerem d'allgemengt Walrecht aféiere sollt. Dobäi koum et awer zu Reiwereien, well d'Regierung gezéckt huet, wéi vun der Chamber gewollt, d'Origine vun der souveräner Muecht "an der Natioun" z'etabléieren, amplaz, wéi bis dohin, "an der Persoun vum Grand-Duc". Wéi dann och nach bekannt gouf, datt de Staatsminister bei enger Privatvisitt vum däitsche Kanzler bei der Groussherzogin Marie-Adélaïde dobäi war, koum et zu enger Ëmbildung vun der Regierung. De Léon Kauffman ass den 28. September 1918 als Chef vun der Regierung zeréckgetrueden.
The Library of America
D'LoA gouf 1979 gegrënnt mat Fonge vum National Endowment for the Humanities an der Ford Stëftung, déi et méiglech gemaach hunn, ouni Benefice kënnen ze schaffen.
NGC 524
Den NGC 524 ass eng lënsefërmeg Galaxis vum Hubble-Typ S0/a am Stärebild Pisces op der Ekliptik. Si ass ronn 111 Mio. Liichtjoer vun der Mëllechstrooss ewech an huet en Duerchmiesser vun zirka 90.000 Lj. Am selwechten Himmelareal stinn ë. a. d'Galaxien NGC 516, NGC 518, NGC 525 an NGC 532.
D'Supernovae SN 2000cx (Typ-IaP) an SN 2008Q (Typ-Ia) goufen do observéiert.
D'Perser
Um Spaweck
WikiSource: Franséisch Iwwersetzung vum Leconte de Lisle
Pouligny Saint-Pierre
D'Fabrikatioun vum Kéis
D'Varitétéit vum Goût, déi grouss ass, bréngt et mat sech dat e bei ville Leit beléift ass.
Fédération luxembourgeoise des travailleurs du livre
D'Fédération luxembourgeoise des travailleurs du livre (FLTL) war déi eelst Gewerkschaft zu Lëtzebuerg. Si gouf den 31. Juli 1864 vum Schrëftsetzer Peter Klein gegrënnt. Den 9. Dezember 2005 ass d'FLTL, mat hire 500 Memberen, dem OGB-L bäigetrueden, wéi et am November 2005 op enger Generalversammlung decidéiert gi war.
Jean Dupong
De Jean Dupong war weiderhin ë. a. President vum Conseil d'administration vun der SES, vun der Société de banque suisse a vu Shell, Matgrënner vun der Lasel an 11 Joer laang President vun der Fédération luxembourgeoise d'escrime.
Thomas Francis Kiely
Den Thomas Francis Kiely, gebuer de 25. August 1869, a gestuerwen de 6. November 1951 war een iresche Liichtathlet.
Grondschoul (Lëtzebuerg)
Grondschoul (école fondamentale) ass den Numm vun engem Deel vum obligatoresche Schoulunterrecht zu Lëtzebuerg. Si ass duerch e Gesetz vum 21. Januar 2009 agefouert ginn, a setzt sech zesummen aus der fréierer Virschoul (Spillschoul) a Primärschoul.
Den 1. Zyklus ass fir Kanner vun 3-5 Joer, deen 2. fir déi vu 6-7 Joer, deen 3. fir déi vun 8-9 Joer an dee 4. fir déi vun 10-11 Joer (Alter bei der Rentrée).
Arrondissementer am Departement Morbihan
D'Departement Morbihan setzt sech aus dräi Arrondissementer mat follgenden Haaptuertschaften zesummen: Vannes, Lorient, Pontivy.
Moossstaf (Kartographie)
Graphesche Moossstaf
Mam graphesche Moossstaf gëtt d'Distanz direkt op der Kaart gemooss, änlech wéi mat engem Lineal.
Siwe Weltwonner
Déi Siwen nei Weltwonner
Well vun den historesche siwe Weltwonner nëmmen nach d'Pyramide vu Gizeh iwwerlieft hunn, huet kierzlech e Schwäizer, de Bernard Weber, d'Initiativ ergraff, fir siwen nei Weltwonner duerch de Publikum iwwer Telefon oder Internet ze bestëmmen. D'Pyramide vu Gizeh stoungen dobäi nimmi zur Wal. D'Resultat, dat allerdéngs ëmstridden ass a vun deem d'UNESCO sech distanzéiert huet, ass de 7. Juli 2007 zu Lissabon bekannt gemaach ginn. Vun den 21 Objeten déi a Fro koumen, goufen der siwen als Nei Weltwonner gewielt:
Lux aeterna
Lux Eterna fir 16 Solostëmmen
1966 huet den éisträichesche Komponist György Ligeti säi Lux aeterna publizéiert; e Stéck, dat 1968 vum Stanley Kubrick a sengem Film 2001: A Space Odyssey agebaut gouf an enger Fassong, an där de Clytus Gottwald d'Schola Cantorum Stuttgart dirigéiert.
Harold Osborn
Den Harold Osborn gebuer den 13. Abrëll 1899 zu Butler am Illinois a gestuerwen de 5. Abrëll 1975 war en US-amerikanesche Liichtathlet, deen an den 20-er Jore vum 20. Jh. am Zéngkampf an am Héichsprong grouss Succèen hat. Hien huet zwéi Weltrekorder opgestallt a gouf duebelen Olympiameeschter op den VII. Olympesche Summerspiller 1924 zu Paräis.
DT Hueschtert Folscht
Geschicht
1996 ass den Numm vun DT Hueschtert op DT Hueschtert / Folscht geännert ginn, well de Veräi seng Matcher zu Folscht am Kulturzenter ausgedroen huet.
Fréiseng
Fréiseng ass den Haaptuert vun der Gemeng Fréiseng.
Verschiddenes
Fréiseng ass ënner anerem och bekannt duerch de Restaurant vun der Lea Linster.
Théodore Pescatore (1871-1931)
Tëscht 1921 an 1930 war hie Buergermeeschter vu Luerenzweiler.
Onofhängege Gewerkschaftsbond Lëtzebuerg
Den OGB-L setzt sech aus 15 Beruffssyndikater zesummen:
Dag
Vollen Dag
Am Droit geet alt emol vum „vollen Dag” ( jour franc) rieds, absënns wann et ëm d'Berechne vun Delaie geet. Am Lëtzebuerger Droit ass e Gesetz am Allgemengen dräi voll Deeg nodeems et am Mémorial publizéiert gouf gülteg, ausser et ass explizitt en aneren Datum virgesinn.
Um Spaweck
Дзень Sólarhringur День Dag День
Departement Morbihan
Geographie
Baussent dem Golf am Mor Bras dem Grousse Mier leie 5 gréisser Inselen, vun deenen der véier bewunnt sinn:
Victor Thorn
Säi Liewen
Vun 1888 bis 1892 war hie Generaldirekter (Minister) fir ëffentlech Bauten an der Regierung Eyschen.
Vum 19. Juni 1917 bis zu sengem Doud war de Victor Thorn President vum Staatsrot. Vun 1921 bis 1927 war hie permanente Member vun der Cour d'Arbitrage zu Den Haag.
Barthélemy Latomus
De Barthélemy oder Bartholomaeus Latomus, och alt Barthélemy Masson, gebuer géint 1497 zu Arel a gestuerwen 1570 zu Koblenz, war e Geléierten an Humanist.
Ars-sur-Moselle
Ars läit 6,5 Kilometer westlech vu Metz um lénksen Uwänner vun der Musel an ass bekannt duerch d'Bréck vum réimeschen Aqueduc dee vun Ars op déi aner Säit op Jouy gaangen ass.
Ar (Flächemooss)
Den Ar ass eng al Flächemooss, Eenheetenzeechen: a (Formelzeeche vun der Fläch: A) vun exakt 100 m² an ass domat equivalent zu engem Quadratdekameter (dam²).
Am Joer 1793 gouf a Frankräich de Meter als den 10-milliounsten Deel vum Äerdquadrant op de Meridian vu Paräis festgeluecht. Zur gläicher Zäit gouf d'Eenheet are als Upassung un dat laténgescht Wuert ārea (Fläch, fräi Plaz) fir d'Fläch vun 100 m² nei geschaf. Am Joer 1868 gouf d'Moosseenheet ënner der Bezeechnung Ar och an aner Länner amtlech agefouert. An der Schwäiz gëtt de Begrëff Are ugewant (Helvetismus).
Hektar
1 ha:= 100 a = 10.000 m²
Metze Schmelz
Zukunft vum Site
Déi architektonesch Zeie vun der industrieller Vergaangenheet sollen souwäit et geet erhalen an/oder fir nei Zwecker ëmgebaut oder genotzt ginn. An deem Sënn goufen de 24. Mäerz 2023 24 Gebaier an Objeten um Site als national Architekturierfschaft klasséiert.
Rupelmonde
Den 1. Januar 2004 hunn zu Rupelmonde 2.878 Leit gelieft. Et ass bekannt dofir, datt de Kartograph Gerardus Mercator do gebuer ass.
Minutt
D'Minutt ass eng Zäiteenheet, déi net zum internationalen Eenheetesystem gehéiert an hat hiren Ursprong am babylonesche Sexagesimalsystem, an deem Bréch als 60stel an 3600stel entwéckelt goufen.
Alkes (Stär)
Den Alkes (arab. "Becher") ass den Numm vum Stär α Crater (Alpha Crateris) um südlechen Himmelsequator. Den Alkes gehéiert zu der Spektralklass K0 an huet eng Hellegkeet vu +4,2 mag. Den Alkes läit 174 Liichtjoer vun der Äerd ewech (Hipparcos Datenbank).
Dafsteen
Et gëtt 3 méiglech Emplacementer fir en Dafsteen an enger Kierch:
Noutruff
Als Noutruff bezeechent een all Versuch, duerch Kommunikatioun no Hëllef ze ruffen. Dëst ka vum klassesche Jäize bis zur SMS alles sinn, woumat een op sech opmierksam maache kann. Dobäi ass et egal, ob een humanitär oder technesch Hëllef brauch, Noutriff gëtt et genee sou gutt fir Heizungsmonteure wéi fir Ambulanzen. Am klassesche Sënn allerdéngs sicht ee bei engem Noutruff entweeder no Pompjeeën, Ambulancieren oder Polizisten, déi engem séier zur Hëllef kommen.